《送鲍判官解官归浙西》
宋代·廖行之

蚤行吴越得清名，岁久湘中始识君。
人物自堪交仲父，才华端可继参军。
一州从事曾游刃，万里封侯好策勋。
江上今朝话离别，西风吹起楚天云。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。